Сабақтың тақырыбы: «Рухани жаңғырудың жарқын жолы»

**Сабақтың мақсаты:** Рухани жаңғыруды сипаттау және патриоттық сананы ынталандыратын ұлттық құндылықтарды жаңғырту; Оқушылардың бойында ұлттық сананы ояту, жас ұрпақ санасына, туған халқына деген құрмет, сүйіспеншілік, мақтаныш сезімін ұялату, ұлттық рухты сіңіру.

**Оқыту нәтижесі:** Оқушылар рухани жаңғырудың – табысты ел болуымыздың кепілі екенін біледі.

**Түйінді идея:** Рухани жаңғыру болашаққа бағдар

 Ұйымдастыру кезеңі: Бір шаңырақ астында оқушыларды топқа бөлу ( қызыл және көк жолақты таңдау арқылы)

Қазақ елін болашақта қалай елестетесіздер? Оқушылар өз ойларын айтады. Қазақстан мәңгілік ел болады. Дамыған озық елдердің қатарында болады. Бейбіт көп ұлтты.

 Таныстырылым: Еліміз жаңа тарихи кезеңге аяқ басты. Біздің мақсатымыз айқын, бағытымыз белгілі, ол – әлемдегі ең дамыған 30 елдің қатарына қосылу. Мақсатқа жету үшін біздің санамыз ісімізден озып жүруі, яғни одан бұрын жаңғырып отыруы тиіс.

Сабақтың тақырыбын Нұрсултан Назарбаевтың «Рухани жаңғыру» мақаласымен ашу

Топтық жұмыс

**Тапсырма: 1 Берілген тақырыптар бойынша ой қозғау**

**І. ХХІ ҒАСЫРДАҒЫ ҰЛТТЫҚ САНА ТУРАЛЫ**

Күллі жер жүзі біздің көз алдымызда өзгеруде. халқымның тағылымы мол тарихы мен ықылым заманнан арқауы үзілмеген ұлттық салт-дәстүрлерін алдағы өркендеудің берік діңі ете отырып, әрбір қадамын нық басуын, болашаққа сеніммен бет алуын қалаймын.

 1**. Бәсекелік қабілет** Қазіргі таңда жеке адам ғана емес, тұтас халықтың өзі бәсекелік қабілетін арттырса ғана табысқа жетуге мүмкіндік алады.

2. **Прагматизм** Біз жаңғыру жолында бабалардан мирас болып, қанымызға сіңген, бүгінде тамырымызда бүлкілдеп жатқан ізгі қасиеттерді қайта түлетуіміз керек. Прагматизм – өзіңнің ұлттық және жеке байлығыңды нақты білу, оны үнемді пайдаланып, соған сәйкес болашағыңды жоспарлай алу, ысырапшылдық пен астамшылыққа, даңғойлық пен кердеңдікке жол бермеу деген сөз.

3. **Ұлттық бірегейлікті сақтау** Ұлттық жаңғыру деген ұғымның өзі ұлттық сананың кемелденуін білдіреді. Ұлттық салт-дәстүрлеріміз, тіліміз бен музыкамыз, әдебиетіміз, жоралғыларымыз, бір сөзбен айтқанда ұлттық рухымыз бойымызда мәңгі қалуға тиіс.

4. **Білімнің салтанат құруы** Білімді, көзі ашық, көкірегі ояу болуға ұмтылу – біздің қанымызда бар қасиет. Табысты болудың ең іргелі, басты факторы білім екенін әркім терең түсінуі керек. Себебі, құндылықтар жүйесінде білімді бәрінен биік қоятын ұлт қана табысқа жетед

**5. Қазақстанның революциялық емес, эволюциялық дамуы Бұл кезеңде елімізде белгілі бір жаңғыру болды**.

**6. Сананың ашықтығы**

**Топ 2 : 1 Берілген тақырыптар бойынша ой қозғау**

**ТАЯУ ЖЫЛДАРДАҒЫ МІНДЕТТЕР**

Ұлттық мәдениетіміздің озық үлгілерін іріктеп алғаннан кейін шетелдерде оларды таныстыру рәсімдерін өткіземіз.

**Тапсырма: 2**

Топтық жұмыс Постер дайындау және қорғау):

1.Рухани жаңғыруға менің қосатын үлесім

2. Қазақстан - Еуразия жүрегінде

**Тапсырма: 4**

 Аяқталмаған сөйлем «Рухани жаңғыру - ........» «Рухани жаңғыру - дәуір талабына сай жаңғыру» «Рухани жаңғыру - әлемдегі ең дамыған 30 елдің қатарына қосылу" «Рухани жаңғыру – табысты ел болуымыздың кепілі» «Рухани жаңғыру – ұлттық сана-сезімнің көкжиегін кеңейту»

**Мұғалімнің қорытынды сөзі:**Құрметті оқушылар өздеріңіз көріп отырғандай Елбасымыз сіздер мен біздерге зор уміт және сенім артып отыр. Алда әлі ұзақ жол , үлкен асулар бар . Сол асулар мен қиындықты жеңу үшін білектің күші мен найзаның ұшы керек емес. Оған тек жүрек пен білім , талант пен талап керек. Қазақ елінің абыройын асырып , мерейін үстем етер , әлем таңғалар , талай-талай жаңалық ашар білімділер керек . Осы Тәуелсіз еліміздің намысын қорғайтын , бүгінімізді ертеңіне жалғайтын , қазақ елінің ертеңі , болашағы үшін жауап беретін бүгінгі ұрпақ екенімізді сезінейік. “Сен де бір кірпіш дүниеге , Кетігін тап та бар қалан!”- деп Ұлы ақын Абай атамыздың сөзімен сабағымды аяқтаймын.

"Қазақстан" Ән: Көк тудың желбірегені